Document ID: 32014D0313

A BIZOTTSÁG HATÁROZATA
(2014. május 28.)
a 2011/263/EU, 2011/264/EU, 2011/382/EU, 2011/383/EU, 2012/720/EU és 2012/721/EU határozatoknak az anyagok osztályozásával kapcsolatos új fejlemények figyelembevétele érdekében történő módosításáról
(az értesítés a C(2014) 3468. számú dokumentummal történt)
(EGT-vonatkozású szöveg)
(2014/313/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
az Európai Unió ökocímke-bizottságával folytatott konzultációt követően,
mivel:
(1)
A 66/2010/EK rendelet 6. cikkének (6) bekezdése szerint az uniós ökocímke nem ítélhető oda sem olyan termékeknek, amelyek az 1272/2008/EK európai parlamenti és tanácsi rendelet (2) értelmében mérgező, környezetre veszélyes, rákkeltő, mutagén vagy a szaporodóképességre káros besorolás követelményeinek megfelelő anyagokat, készítményt/keveréket, sem az 1907/2006/EK európai parlamenti és tanácsi rendelet (3) 57. cikkében hivatkozott anyagokat tartalmazó termékeknek. A 66/2010/EK rendelet 6. cikkének (7) bekezdése értelmében az ilyen anyagokat tartalmazó adott árukategóriák tekintetében, ha technikailag nem lehet az ilyen árukat alternatív anyagok vagy tervezések használata révén helyettesíteni, vagy olyan termékek tekintetében, amelyek átfogó környezetvédelmi teljesítménye az ugyanolyan árukategóriába tartozó termékekkel összehasonlítva jelentősen jobb, a Bizottság a szóban forgó rendelet 6. cikkének (6) bekezdéstől való eltérést lehetővé tevő intézkedéseket fogadhat el.
(2)
A 2011/263/EU (4), 2011/264/EU (5), 2011/382/EU (6), 2011/383/EU (7), 2012/720/EU (8) és 2012/721/EU (9) bizottsági határozatok megállapították a gépi mosogatószerek, a mosószerek, a kézi mosogatószerek, az általános tisztítószerek és a szaniterhelyiségek tisztításához használt tisztítószerek, az ipari és intézményi felhasználásra szánt mosogatószerek és az ipari és intézményi felhasználásra szánt mosószerek uniós ökocímkéjének odaítélésére vonatkozó ökológiai kritériumokat. E határozatok elfogadását követően az 1272/2008/EK rendeletet módosította a 286/2011/EU bizottsági rendelet (10). Az 1272/2008/EK rendelet módosításai az anyagok vonatkozásában 2012. december 1-jén, és a keverékek vonatkozásában 2015. június 1-jén lépnek hatályba. A 286/2011/EU rendelet a hosszú távú vízi toxicitási veszély tekintetében a krónikus vízi toxicitáson és a biológiai lebonthatósági adatokon alapuló új besorolási kritériumokat vezetett be. Ezen új kritériumok alapján a jelenleg mosószerekben és tisztítószerekben használt nehezen lebomló felületaktív anyagok többsége a krónikus, 3. (H412) kategóriába, bizonyos esetekben - különösen a kézi mosogatószerek esetében - a krónikus, 2. (H411) kategóriába kerültek besorolásra, ezért tilos a használatuk az uniós ökocímkével ellátott termékekben. Ez a gépi mosogatószerek, a mosószerek, a kézi mosogatószerek, az általános tisztítószerek és a szaniterhelyiségek tisztításához használt tisztítószerek, az ipari és intézményi felhasználásra szánt mosogatószerek, az ipari és intézményi felhasználásra szánt mosószerek uniós ökocímkéjének odaítélésére vonatkozóan megállapított ökológiai kritériumok szempontjából megnehezítené, hogy környezetvédelmi teljesítményük az uniós piacon jelen lévő legjobb szerek és tisztítószerek 10-20 %-ának indikatívan megfeleljen teljes életciklusuk során, mivel nem bizonyított, hogy rendelkezésre állnak alternatív felületaktív anyagok. Az értékelés és az ellenőrzés szövege aktualizálásra került annak érdekében, hogy segítse a kérelmezőket az új követelményeknek való megfelelés igazolásában.
(3)
Az új besorolási kritériumok bevezetésének következményei nem voltak ismertek a 2011/263/EU, 2011/264/EU, 2011/382/EU, 2011/383/EU bizottsági határozatokban említett gépi mosogatószerek, mosószerek, kézi mosogatószerek, általános tisztítószerek és a szaniterhelyiségek tisztításához használt tisztítószerek uniós ökocímkéje odaítélési kritériumainak felülvizsgálata, az ipari és intézményi felhasználásra szánt mosogatószerek, ipari és intézményi felhasználásra szánt mosószerek uniós ökocímkéje odaítélési kritériumainak meghatározása, valamint a felületaktív anyagokra a 2012/720/EU és 2012/721/EU határozatokban meghatározott eltérések mérlegelése során.
(4)
Ezt a módosítást 2012. december 1-jétől, visszamenőleges hatállyal kell alkalmazni annak érdekében, hogy biztosítsák a gépi mosogatószerek, a mosószerek, a kézi mosogatószerek, az általános tisztítószerek és a szaniterhelyiségek tisztításához használt tisztítószerek, az ipari és intézményi felhasználásra szánt mosogatószerek, az ipari és intézményi felhasználásra szánt mosószerek uniós ökocímkéjének odaítélésére vonatkozó ökológiai kritériumok érvényességének folyamatosságát.
(5)
A 2011/263/EU, 2011/264/EU, 2011/382/EU, 2011/383/EU, 2012/720/EU és 2012/721/EU határozatokat ezért ennek megfelelően módosítani kell.
(6)
Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,
ELFOGADTA EZT A HATÁROZATOT:
1. cikk
A 2011/263/EU határozat I. melléklete az e rendelet mellékletében foglaltak szerint módosul.
2. cikk
A 2011/264/EU határozat melléklete az e rendelet II. mellékletében foglaltak szerint módosul.
3. cikk
A 2011/382/EU határozat melléklete az e rendelet III. mellékletében foglaltak szerint módosul.
4. cikk
A 2011/383/EU határozat melléklete az e rendelet IV. mellékletében foglaltak szerint módosul.
5. cikk
A 2012/720/EU határozat melléklete az e rendelet V. mellékletében foglaltak szerint módosul.
6. cikk
A 2012/721/EU határozat VI. melléklete az e rendelet mellékletében foglaltak szerint módosul.
7. cikk
Ezt a határozatot az anyagok tekintetében 2012. december 1-jétől kell alkalmazni.
8. cikk
Ennek a határozatnak a tagállamok a címzettjei.
Kelt Brüsszelben, 2014. május 28-án.

Labels: 7
3
20